ஜம்மு காஷ்மீர் தொகுதிகள் மறுவரையறை அறிக்கை
[[ஜம்மு காஷ்மீர் மறுசீரமைப்புச் சட்டம் 2019|2019 ஜம்மு காஷ்மீர் மறுசீரமைப்பு சட்டத்தின்]] கீழ் நிறுவப்பட்ட புதிய [[ஜம்மு காஷ்மீர் (ஒன்றியப் பகுதி)|ஜம்மு காஷ்மீர் ஒன்றியப் பகுதிகான]] சட்டமன்றத் தொகுதிகள் மற்றும் நாடாளுமன்றத் தொகுதிகளின் எண்ணிக்கை மற்றும் அதன் எல்லைகளை வரையறை செய்வதற்கு [[இந்திய உச்ச நீதிமன்றம்|இந்திய உச்ச நீதிமன்றத்தின்]] ஓய்வு பெற்ற நீதியரசர் ரஞ்சனா பிரகாஷ் தேசாய் தலைமையில்,  இந்தியத் தலைமை தேர்தல் ஆணையர் [[சுசில் சந்திரா]] மற்றும் ஜம்மு காஷ்மீர் ஒன்றியப் பகுதியின் தேர்தல் ஆணையாளர் கே. கே சர்மா ஆகிய இரண்டு உறுப்பினர்கள் கொண்ட ஆணையம்  6 மார்ச் 2020 அன்று அமைக்கப்பட்டது. 
 
 [[இந்திய மக்கள் தொகை கணக்கெடுப்பு, 2011|2011 இந்திய மக்கள் தொகை கணக்கெடுப்பின்]]படி தொகுதிகள் மறுவறை செய்யப்பட்டுள்ளது. இந்த ஆணையம் தனது அறிக்கை 5 மே 2022 அன்று [[இந்தியத் தேர்தல் ஆணையம்|இந்தியத் தேர்தல் ஆணையத்திடம்]] வழங்கியது. தேர்தல் ஆணையம் அதனை பரிசீலனை செய்து, ஜம்மு காஷ்மீரின் தொகுதிகளை மறுவரையறை செய்த அறிக்கையை ஏற்றுக் கொண்டது. 
 &lt;ref&gt;[https://indianexpress.com/article/india/jk-delimitation-commission-final-notification-assembly-seats-jammu-kashmir-7902846/ J&amp;K Delimitation Commission issues final notification, reserves 43 Assembly seats for Jammu, 47 for Kashmir]&lt;/ref&gt;&lt;ref&gt;[https://www.thehindu.com/news/national/other-states/jk-delimitation-panel-makes-final-report-public-reserves-two-seats-for-pandits/article65384399.ece Delimitation panel notifies new J&amp;K Assembly constituencies]&lt;/ref&gt; 
 
 ==மொத்த சட்டமன்றத் தொகுதிகள்==
 தொகுதிகள் மறுவரையறை செய்வதற்கு முன்னர் முன்னதாக, ஜம்மு காஷ்மீரில் 111 இடங்கள் சட்டப்பேரவை தொகுதிகள் இருந்தன. அதில் [[காஷ்மீர்]] பகுதிக்கு 46, [[ஜம்மு]] பகுதிக்கு 37 மற்றும் [[லடாக்]] பகுதிக்கு 4 சட்டமன்றத் தொகுதிகள் இருந்தன. இது தவிர 24 தொகுதிகள் [[ஆசாத் காஷ்மீர்|பாகிஸ்தானால் நிர்வகிக்கப்படும் காஷ்மீரில்]] இருந்தது. [[லடாக்]] தனி ஒன்றியப் பகுதியாகப் பிரித்த பிறகு,  ஜம்மு காஷ்மீர் பகுதியில் 107  சட்டமன்றத் தொகுதிகள் மட்டுமே எஞ்சியிருந்தது. 
 
 [[ஜம்மு காஷ்மீர் மறுசீரமைப்புச் சட்டம் 2019|ஜம்மு காஷ்மீர் மறுசீரமைப்பு சட்டத்தில்]], இந்த இடங்கள் 114 ஆக அதிகரிக்கப்பட்டது. இதில் 90 இடங்கள் ஜம்மு காஷ்மீருக்கும், 24 இடங்கள் பாகிஸ்தானால் நிர்வகிக்கப்படும் காஷ்மீருக்கும் ஒதுக்கப்பட்டது.
 
 மே 2022-இல் தொகுதிகள் மறுவரையறை செய்த பின்னர்,  [[ஜம்மு காஷ்மீர் (ஒன்றியப் பகுதி)|ஜம்மு  காஷ்மீர் ஒன்றியப்] பகுதியில் மொத்தம் 90 சட்டமன்றத் தொகுதிகளும், 5 நாடாளுமன்றத் தொகுதிகளும் கொண்டிருக்கும். அதில் [[காஷ்மீர்]] பிரதேசம்  47 சட்டமன்றத் தொகுதிகளையும், [[ஜம்மு]] பிரதேசம் 43 சட்டமன்றத் தொகுதிகளையும் கொண்டிருக்கும்.  சட்டப்பேரவைத் தொகுதி [[ஜம்மு காஷ்மீர் மாவட்டப் பட்டியல்|ஒரே மாவட்டத்திற்குள்]] இருக்குமாறு தொகுதிகள் வரையறை செய்யப்பட்டுள்ளது.  
 
 ===தனித் தொகுதிகள்===
 [[இந்திய மக்கள் தொகை கணக்கெடுப்பு, 2011|2011 இந்திய மக்கள் தொகை கணக்கெடுப்பின்]]படி [[ஜம்மு காஷ்மீர் சட்டமன்றம்|ஜம்மு காஷ்மீர் சட்டமன்றத்திற்கு]] முதன் முறையாக  [[பட்டியல் சாதியினரும் பட்டியல் பழங்குடியினரும்|பட்டியல் சமூகத்தினருக்கு]] 7 தனித் தொகுதிகளும், [[பட்டியல் சாதியினரும் பட்டியல் பழங்குடியினரும்|பட்டியல் பழங்குடியினருக்கு]] 9 தனித் தொகுதிகளும் ஒதுக்கப்பட்டுள்ளது. இதற்கு முன்னர்  பழங்குடி மக்களுக்கு சட்டமன்றத்தில் ஒதுக்கீடு செய்யப்படவில்லை.
 
 ===புதிய சட்டமன்றத் தொகுதிகள்===
 [[ஜம்மு]] பிரதேசத்தில் [[ரஜௌரி மாவட்டம்]], [[கிஷ்துவார் மாவட்டம்]], [[தோடா மாவட்டம்]], [[உதம்பூர் மாவட்டம்]], [[கதுவா மாவட்டம்]] மற்றும் [[சம்பா மாவட்டம், ஜம்மு காஷ்மீர்|சம்பா மாவட்டப்]] பகுதிகளைக் கொண்டு  புதிய 6 புதிய சட்டமன்றத் தொகுதிகள் நிறுவப்படுகிறது.  [[காஷ்மீர்]] பிரதேசத்தில் [[குப்வாரா மாவட்டம்|குப்வாரா மாவட்டப்]] பகுதியைக் கொண்ட புதிய சட்டமன்றத் தொகுதி நிறுவப்படுகிறது.
 
 ==நாடாளுமன்றத் தொகுதிகள்==
 18 சட்டமன்றத் தொகுதிகளுக்கு ஒரு நாடாளுமன்றத் தொகுதி வீதம், புதிய [[ஜம்மு காஷ்மீர் (ஒன்றியப் பகுதி)|ஜம்மு காஷ்மீர் ஒன்றியப் பகுதி]] மொத்தம்  5 நாடாளுமன்றத் தொகுதிகள் கொண்டிருக்கும். அவைகள் பாரமுல்லா, ஸ்ரீநகர், அனந்த்நாக்-ரஜோரி, உதம்பூர் மற்றும் ஜம்மு நாடாளுமன்றத் தொகுதிகள் ஆகும்.
 ==இதனையும் காண்க==
 * [[ஜம்மு காஷ்மீர் சட்டமன்றம்]]
 * [[ஜம்மு காஷ்மீர் மறுசீரமைப்புச் சட்டம் 2019]]
 
 ==மேற்கோள்கள்==
 {{Reflist}}